text: ڈاکٹر انوپ وادھون نے بتایا کہ افریقہ میں بھارت کی رسائی کے ایک حصے کے طور پر وزارت خارجہ نے 10 ستمبر 2018 کو پورے افریقہ میں ای  اروگیہ بھارتی نیٹ ورک پروجیکٹ کو قائم کرنے کی خاطر ٹیلی کمیونی کیشنز کنسل ٹینٹ انڈیا لمیٹڈ ( ٹی سی آئی ایل ) کے ساتھ ایک معاہدے پر دستخط کئے ہیں۔ یہ پروجیکٹ بھارت اور افریقہ کے درمیان ایک ڈیجیٹل پل کے طور پر کام کرے گا اور دونوں ملکوں کے درمیان فاصلے کو مزید کم کرے گا۔ یہ پروجیکٹ تعلیم اور صحت کے سیکٹر میں پائیدار ترقیاتی اہداف کے حصول اور افریقہ میں نوجوان آبادی کو زیادہ با اختیار بنانے کے لئے افریقہ کے سفر میں مزید امداد فراہم کرے گا۔